Oskar Kallas
Oskar Philipp Kallas (25. oktoober 1868 Kaarma Kirikuküla, Saaremaa – 26. jaanuar 1946 Stockholm) oli Eesti rahvaluuleteadlane ja diplomaat. Oli Eesti saadik Soomes, Suurbritannias ja Hollandis. Osales Miina Härma Gümnaasiumi ja Eesti Olümpiakomitee asutamises ning juhtis Eesti Rahva Muuseumi asutamist. Kogus rahvaluulet ning tegi uurimisretki lutsi maarahva, setude ja Kraasna eestlaste juurde.